
DISSERTATIO  MEDICA 


INAUGURALIS 


DE 


FEBRE  PUERPERALI. 


Febris  Puerperalis  a  prima  fere  origine 
scientias  medendi  nota  et  descripta  est.  Hippo¬ 
crati  non  latebat,  qui  varia  hujus  morbi  exempla 
retulit,  ejus  in  opusculo  De  Morbis  Popularibus. 
Galeno  et  Celso  etiam  noscebatur,  multique 
scriptores  ex  his  aetatibus  eam  tractabant.  Non 
tamen  appellationem  accepit  hic  morbus  Febris 
Puerperalis,  usque  ad  aetatis  postremi  initium, 


* 

%  DE  FEBEE  PUERPERALE 

quando  Doctore  Strqther,  medico  Anglicano, 
primum  affixa  est.  Inter  omnes  attamen  qui  va¬ 
riis  temporibus  se  plus  minus  dederunt  ad  hunc 
morbum  investigandum,  multos  per  aetates,  vix  duo 
consentiebant,  in  ejus  signis,  vel  causis,  vel  na¬ 
tura,  vel  sede. 

Febris  Puerperalis  a  secundo  plerumque  ad 
tertium  diem  post  partum  invadit ;  interdum  ta¬ 
men  citius,  interdum  multo  tardius.  Omnem 
corporis  habitum,  omnem  aetatem,  omnem  gradum, 
sine  ullo  fere  discrimine,  aggreditur.  Saepe  subito 
adoritur,  nullo  morbo  antecedente ;  interdum  las¬ 
situdo,  rigores,  aliaque  hujuscemodi  symptomata 
praecedunt,  quorum  vis  variis  in  exemplis  multum 
differt.  Anxietas  magna  cum  angustiae  in  pec¬ 
tore  sensu,  et  respiratio  difficilis,  adsunt.  Vis  et 
celeritas  pulsus  sub  initio  multum  variant,  sed 
celer  est  et  parvus  plerumque,  et  interdum  adeo 
debilis  et  indistinctus,  ut  vix  numerari  potest. 
Dolor  et  ardor  in  regione  epigastrica  cum  nau¬ 
sea,  et  bilis  secretione  aucta,  vomitu  plerumque 
reddita,  et  cum  dolore  capitis  aspero  et  prostra¬ 
tione  virium  vix  ullo  in  alio  morbo  aequata,  con- 

junguntur.  Die  febris  secundo  dolor  acutus 
circa  regionem  epigastricam  vel  umbilicalem  sen¬ 
tiri  incipit,  utroque  lateri  tendens,  et  plus  mi- 
nusve  diffusus,  inspiratione  et  motu  et  pressu 
auctus,  cum  sensu  caloris  interni  molesto.  Hic 
dolor  continuo  urget,  et  denuo  adeo  acerbus  fit, 
ut  nonnisi  supina  potest  aegra  recumbere.  In¬ 
terdum  ipsum  pondus  stragulorum,  vel  fomenta¬ 
tiones  abdomini  applicatae,  non  tolerari  possunt. 
Interea  venter  fit  tensus  tumidusque,  et  propter 
hanc  et  partium  inflammatarum  compressionem 
ex  diaphragmatis  et  musculorum  abdominis  con¬ 
tractione  alterna,  respiratio  curta  constricta  et 
dolorifica  fit.  Lochia  vel  omnino  supprimuntur, 
ut  quidam  dicunt,  vel  saltem  parciora  et  vitiata 
fiunt.  Omnes  aliae  secretiones  minus  copiose  se¬ 
cernuntur.  Nulla  quies  salutaris  adest,  sed  aegrae 
somnus  murmuris  et  trepidationibus  saepe  turba¬ 
tur.  Haec  sunt  signa  quae  sub  initio  morbi  se 
plerumque  ostendunt;  sed  alia  versus  finem  oriun¬ 
tur,  prout  inflammatio  abdominalis  in  resolutio¬ 
nem  vel  suppurationem  vel  gangraenam  abeat. 
Sola  terminatio  non  lethalis  est  resolutio.  Cum 
pulsus  mollior  tardiorque  fit,  et  nausea  et  vomi- 

tus  et  abdominis  dolores  levantur,  et  secretiones 
profluunt,  et  somnus  et  quies  redeunt,  hanc  finem 
morbo  licet  expectare.  Quando  suppuratio  vel 
gangraena  accedit,  nulla  ferme  spes  salutis  rema¬ 
net.  Symptomata  quae  utramque  notant  nec  du¬ 
bia  sunt,  nec  ullis  abdita.  Praeter  has,  morbus 
in  formam  chronicam  interdum  transit,  et  dein 
febris  producitur,  dum  symptomata  paulatim  mi¬ 
tescunt.  iEgra  deluditur,  et  ejus  dolores  et  in¬ 
quietudo  levantur  per  intervalla  quietis  fallacia, 
sed  morbus  non  minus  lethalis  fit.  Vomitus  post 
tempus  breve  accedit,  et  febris  lenta  et  marasmus 
denuo  in  morte  desinunt.  Sub  terminatione  le- 
thali  quaedam  symptomata  apparent,  quae  nun¬ 
quam  nisi  ut  mortis  praecursores  simul  videntur. 
Aphthae  nempe  cum  exuviis  in  ore  se  ostendunt ; 
diarrhoea  oritur,  cum  dejectionibus  foetidis  et  prae¬ 
ter  voluntatem,  et  per  spirationes  frigidae,  abdo¬ 
men  miro  in  modo  tumidum,  respiratio  diffici¬ 
lis  carptusque  stragulorum  has  comitantur.  To¬ 
tum  per  cursum  hujus  febris,  mens  sana  plerum¬ 
que  servatur.  Quod  maxime  mirabile  hoc  in 
morbo  est  defectus  potiusve  pravitas  amoris  ma¬ 
ternae  integra  quae  fere  semper  adest.  Infantem 

ejus  aegra  omnino  aversatur.  Quando  illi  adfer- 
tur,  omnia  signa  fastidii  summi  ostenduntur,  et 
inquieta  et  iracunda  donec  infans  amoveatur,  ina- 


-•Jili  mi i  imk> ir  mipmmdn  ssnp  -te» 

Febrem  Puerperalem  dignoscere  ab  aliis  febri¬ 
bus  quae  saepe  post  partum  oriuntur,  sub  initio 


interdum  difficile  est.  Ex  periculo  summo  hoc 
in  morbo,  et  brevitate  temporis  quod  in  remediis 
administrandis  aliquam  spem  eventus  felicis  prae¬ 
beat,  hujus  febris  diagnosis  est  magni  momenti. 


Symptomata  diagnostica  praecipua  ex  sede  aliisque 
doloris  conditionibus  pendent. 

Causae  praedisponentes  hujus  morbi  dicuntur 
esse  conditio  systematis  plethorica,  et  totius  cor¬ 
poris  sed  praecipue  uteri  sensibilitas  morbida  ex 
graviditate  et  partu  orta.  Inter  graviditatem 


rivum  magnum  sanguinis  uterus  accipit,  ej usque 
vasa  sanguinea  miro  in  modo  amplificantur. 
Magno  ex  incremento  molis  uteri  ipsius,  ejus  li- 
gamenta  parietesque  abdominis  nimis  extendun¬ 
tur,  et  viscerum  abdominis  et  interdum  thoracis 
functiones  turbantur.  Ad  hoc  transitus  sgngui- 

nis  per  peritonaeum  impeditur,  magnaque  hujus 
membranas  distensio  et  debilitas  sequuntur.  Hinc 
viscerum  omnium  abdominis,  sed  praesertim  peri¬ 
tonaei,  conditio  debilitata  semper  post  partum  ad¬ 
est,  magno  cum  fluxo  sanguinis  abdomini  eodem 
tempore.  Harum  partium  plethora  effusione  par- 
tim  sanguinis  ex  utero,  placenta  amota,  amove¬ 
tur,  partimque  sanguinis  fluxu  ad  mammas  ;  sed 
in  visceribus  abdominis  magna  proclivitas  ad  mor¬ 
bos  inflammatorios  necessarie  manet. 

Causae  excitantes  Febris  Puerperalis  multum 
variant.  Partus  dolens  et  difficilis,  ex  magna 
viscerum  compressione,  ex  irritatione  a  manu  vel 
instrumentis,  vel  ex  uteri  laesione  et  partium  ex¬ 
ternarum  genitalium,  morbum  interdum  producit. 
Frigus  vel  toto  corpori,  vel  mammis,  utero,  aut 
membris  inferioribus  admotum  ;  temperiei  et  Im- 
miditatis  coeli  mutationes ;  circulatio  non  libera 
aeris ;  sordes  ;  contagio ;  partus  praematurus  vel 
nimis  fatigans ;  cibi  et  potus  stimulantes,  multa¬ 
que  talia  sunt  etiam  causae  excitantes.  V aria 
pathemata  mentis  morbum  interdum  inducunt. 
Haec  nempe  quae  animum  insigniter  vel  depri- 

rriunt  vel  excitant,  ut  terror,  moestitia,  anxietas, 
et  gaudium  immodicum. 

In  sectione  cadaverum  mutationes  morbidae 
semper  in  abdomine  inveniuntur.  Si  aegra  mor¬ 
tua  est  tertio  vel  quarto  vel  etiam  quinto  die, 
nonnunquam  praeter  ruborem  peritonaei  levem  vix 
aliud  videtur.  Hoc  tamen  fidem  inflammationis 
antecedentis  nequaquam  adimit,  nam  in  inflam¬ 
matione  superficiali  bene  noscitur  relaxationem 
universalem  a  morbo  inductam,  saepe  adeo  mag¬ 
nam  esse,  ut,  si  nulla  effusio  in  tela  cellulosa  ad¬ 
sit,  sanguis  per  vasa  relaxata  redit ;  et  inflam¬ 
mationis  signa  fere  omnino  evanescunt.  In  cavi¬ 
tate  tamen  peritonaei  liquor  serosus,  purulens,  sub¬ 
albidus,  cum  flocculis  mistus,  et  plus  minus  co¬ 
piosus,  semper  invenitur.  Cum  febris  per  quin¬ 
decim  vel  viginti  dies  perstiterit,  rubor  peritonaei 
satis  notabilis  est,  et  liquor  jam  dictus  multo 
majus  abundat.  Ad  hoc,  membrana  nova  quae 
pleraque  viscerum  tegit  formatur,  et  convolutiones 
intestinorum  varie  agglutinantur.  Quum  mor¬ 
bus  in  formam  chronicam  transierit,  peritonaeum 
vel  penitus  vel  partim  condensatum  et  opacum 

invenitur.  Experientia  chemica  Dupuytrenii 
et  Baylii  detegerunt,  liquorem  in  cavitate  peri¬ 
tonaei  inventum  nullo  modo  differre  ab  eo  in  peri¬ 
tonitide  commune  effuso. 

Omnes  scriptores  antiqui  putabant,  hunc  mor¬ 
bum  ex  inflammatione  uteri  a  lochiis  suppressis, 
vel  a  partu  difficili,  constare.  Observationes  in¬ 
numerae  hanc  opinionem  jamdudum  rejecerunt, 
et  febris  ut  accessio  non  ex  partu  antecedente 
difficili  pendeat,  ut  lochiarum  retentio,  si  un¬ 
quam  adsit,  morbum  antecedat,  et  vestigia  ut 
nulla  uteri  inflammati  vix  unquam  inveniantur, 
clare  monstraverunt.  Scriptores  alii  crediderunt 
febrem  a  lactis  suppressione,  et  ex  ejus  metastasi 
in  cavitatem  peritonaei,  originem  ducere.  Haec 
opinio  diu  et  late  praevalebat.  Argumenta  con¬ 
tra  hanc  doctrinam  praecipua  ex  lactis  suppres¬ 
sione  fere  semper  morbum  antecedente,  et  ex  na¬ 
tura  a  lacte  omnino  dissimile  humoris  in  abdo¬ 
mine  inventi  chemice  probata,  ducebantur.  Prae¬ 
terea  vix  credibile  est,  ut  membrana  serosa  officio 
glandulae  mammariae  fungeretur.  Leake  et 
Hulme  putabant  laesionem  internam  sedem  in 

intestinis,  et  praecipue  in  epiploone  et  mesenterio 
habere.  Liquorem  in  cavitate  peritonaei  inven¬ 
tam  credebant  ex  omento  soluto  constare,  et 
symptomata  typhoidea  versus  finem  ex  absorp¬ 
tione  hujus  humoris  oriri.  Gordon  dicebat  in¬ 
flammationem  erysipelatosam  viscerum  abdominis 
hoc  in  morbo  adesse,  et  morbum  puerperas  praeci¬ 
pue  afficere,  quia  ex  placentae  disjunctione  aliisque 
causis  multa  ora  contagionem  accipere  apud  illas 
aperiuntur. 

o  ro  ;  *  r  j-  w  ^  ^  ._  ....  **«{*,. 

Duae  sunt  res,  de  quibus  magna  contentio  lon¬ 
gum  per  tempus  late  praevalebat,  quas  non  adhuc 
tractavi.  Ex  his  prima  est  Natura  Morbi ;  an 
ullum  speciale  habeat,  et  an  contagiosus  sit :  se¬ 
cunda,  Methodus  Medendi.  De  his  nunc  pauca 
dicam. 

S  * ‘  * ;  W  •  -C  k  *  '  *’  k  ‘  '  ■  *  «s  "  '  :  V.  -5  ’.rS  *  “  f  )J5vt 

Multos  per  aetates  Febris  Puerperalis  esse  ge¬ 
neris  distinctae  putabatur.  Differre  aliquo  modo 
ab  omnibus  aliis  febribus,  invadere  sexum  mulie¬ 
brem  solummodo,  et  non  mulieres  omnes  sed 
puerperas  solas,  credebatur.  Nihil  tamen  potest 
jam  dici  opinionem  sustinere  febrem  esse  ullam 

puerperis  propriam.  Faeile  est  credere,  ut  gra¬ 
viditas  et  partus,  corpus  debilitando,  accessioni 
conditionis  febrilis  fortiter  praedisponat ;  sed  nul¬ 
lam  causam  vidimus  cur  febris  quae  tunc  inter¬ 
dum  oritur  omnibus  ab  aliis  febribus  differret. 
Febris  specialis  omnibus  temporibus,  omnibus 
locis,  et  apud  omnes  mulieres,  debet  ex  iisdem 
causis  oriri,  ex  iisdem  symptomatibus  constare, 
et  iisdem  remediis  opponi.  Sed  vix  fuit  unquam 
ullus  morbus,  ubi  scriptores  omnium  temporum 

P  3  f'  OO  .  & 

omnibus  in  rebus  magis  inter  se  distulerunt,  lli- 
verius,  seculi  decimi  septimi  auctor,  Febrem 
Puerperalem  non  morbum  specialem  esse,  nec 
puerperis  inhibitum,  affirmabat.  Quum  mag¬ 
nam  causarum  varietatem  animadvertisset  quae 
febrem  videntur  excitare,  et  symptomata  dissimi¬ 
lia  quae  apud  varias  foeminas  variisque  temporibus 
hoc  in  morbo  oriebantur,  colligebat,  nullam  esse 
febrem  specialem  cui  nomen  Puerperali  dari  pos¬ 
set,  sed  ad  ullam  febrem  peritonaeo  inflammato 
conjunctam,  quae  post  partum  mulierem  caperet, 
impositum  esse.  Similis  doctrina  inter  scriptores 
hodiernos  praevalet.  Mulierem  in  conditione  puer¬ 
perali,  ex  causis  jam  dictis*  febre  inflammatoria 

facillime  affici  existimant ;  et  febris  igitur,  quae 
partum  sequitur,  sub  initio  saltem,  est  fere  semper, 
inflammatoria.  Dein,  ex  debilitate  locali  a  gra¬ 
viditate  et  partu  antecedentibus,  putant  febrem  or¬ 
tam  posse  facile  peritonaei  inflammationem  accen¬ 
dere.  Armstrong  hoc  bene  notavit.  Fortasse 
nunquam,  inquit,  ullus  fuit  bomo,  cui  corpus  adeo 
erat  sanum,  ut  pars  nulla  sit  aliquo  modo  reliquo 
corpore  debilior.  Quamdiu  sanitas  servetur,  or¬ 
gana  omnia  actiones  corporis  solitas  facile  tole¬ 
rare  possunt;  sed  cum  impetus  sanguinis  morbide 
augeatur,  tunc  pars  debilior  actioni  auctae  mi¬ 
nus  valide  obstat,  et,  reliquo  corpore  sano,  laesio 
aliqua  hujus  organi  necessario  accidit.  Aliis  in 
exemplis  pars  debilior  variat,  sed  in  febre  puer¬ 
perali  causa  manifesta  multos  per  menses  antea 
agens  fecit,  ut  quaedam  viscerum  abdominis  admo¬ 
dum  debilitentur  ;  et  hinc,  quando  impetus  san¬ 
guinis  multum  augeatur,  laesiones  praecipuae  iis 
accidunt.  Breviter  denique,  ulla  febris  peritoni- 
tidem  accendens,  quae  mulierem  post  partum  in¬ 
vadat,  nomen  accipit  Febris  Puerperalis.  Ex 

Jl,  JL. 

eausis  tamen  jam  dictis,  rarissime  evenit  febrem 
non  esse  sub  initio  saltem  inflammatoriam. 

Nonnulli  olim  febrem  puerperalem  sporadi- 
cam  esse  volebant ;  vel  ut  ejus  exempla  fuerint 
pauca  et  sparsa,  et  sine  ulla  connexione  inter  se, 
et  ut  nullam  possent  affectionem  similem  aliis  in¬ 
ferre.  Alii  eam  epidemicam  observaverunt ;  vel 
ut  puerperae  fere  omnes  regionis  cujusdam,  com¬ 
mercio  sine  ullo  inter  se,  eodem  tempore  morbo 
affectae  sint.  Sine  dubio  etiam  nonnunquam 
contagiosa  clare  apparuit,  vel  febris  late  praeva¬ 
luit,  sed  ad  puerperas  quibusdam  obstetricis  solis 
visas  omnino  restricta ;  vel  saltem  nullum  novum 
morbi  exemplum  ortum  est,  ubi  inter  novissimam 
aegram,  et  aliam  eodem  morbo  affectam,  commer¬ 
cium  nullum  fuerat.  Hoc  interdum  tam  clare 

* 

apparuit,  ut  medici  quondam  tempus  se  subduxe¬ 
runt,  putantes  puerperis  omnibus  quem  curaverunt 
se  morbum  impertire.  Omnia  haec  inter  se  pug¬ 
nantia  facile  componuntur,  quando  febris  puer¬ 
peralis  nequaquam  morbus  esse  distinctus  et  non 
varians  noscitur,  sed  ulla  febris,  contagiosa  vel 
aliter,  quae  mulierem  post  partum  accidat  affi- 

?  W  ;h.WF  .u-at  a  ri 

Prognosis  hoc  in  morbo  olim  mire  infausta 

erat.  Fere  omnes  interdum  quos  morbus  inva¬ 
debat,  ei  succumbebant.  Notitiis  certioribus  et 


methodo  medendi  meliori,  magna  mutatio  facta 
est,  et  apud  hodiernos  multi  dicunt *  *,  ut,  morbo 


ineunte,  aliorum  curatione  morborum  paris  vio¬ 
lentias,  non  ejus  curatio  difficilior  sit.  Ex  hoc  ta¬ 
men  omnia  pendent;  nam  quum  sub  initio  morbi 
fas  sit  prognosin  plerumque  faustam  dare,  post 
breve  tempus  omnino  fit  dubia,  paulumque  serius 
penitus  inauspicata.  Exitus  signa  infelicis  Ern. 
Chr.  Noltio,  in  Opusc.  Medicorum,  delectu 
Franckii  f ,  bene  collecta  sunt. 

7r  O 

“  Ad  dijudicandum  morbi  eventum,  ad  abdo¬ 
men  praecipue  respiciendum  est.  Quo  acerbior 
illius  dolor,  et  quo  vehementior  illius  tensio,  im¬ 
primis  si  valde  uritur,  eo  majus  imminet  pericu¬ 
lum,  praesertim  si  copiosae  alvi  dejectiones,  cum 

*  Armstrong  “  On  Puerperal  Fever. 

Hey  cc  On  Puerperal  Fever.” 

Campbell,  “  Treatise  on  the  Puerperal  Fever.” 

j*  Fbanck,  Delectus  Opusculorum  Medicorum, 

pulsu  frequenti,  parvo  ac  debili,  ac  subita  ingenti- 
que  virium  prostratione,  spirandique  difficultate, 
simul  conjunctae  sint  Mentis  alienatio ;  ingens 
inquietudo ;  soporositas  aut  vigiliae  ;  frigus  ex¬ 
ternorum;  sudor  frigidus  et  viscidus,  imprimis 
circa  extremitates;  lividus  labiorum  oris  color; 
pinnae  narium  diductae  ;  vomitus  virides,  nigri, 
imprimis  absque  levamine ;  lingua  arida,  aspera, 
fusca,  nigro  colore  tincta ;  anxietas  summa ;  deli- 
liria  phrenetica,  malum  et  plerumque  lethalem 
praedicunt  eventum. 


“  Eruptio  miliarium,  petecbiarum  aphtharum¬ 
que,  morbi  vehementiam  denotant 

i ‘  '''/-‘i  ff 5  r;  A  VJ  'f  f r“ro p  >f  r*> 

“  Quo  citius  aegram  corripit,  eo  difficilior  cu¬ 
ratu. 

“  Lac,  si  subito  e  mammis  disparuerit,  mali 
ominis  est.  Saepe  enim  illam  lactis  evanescen- 
tiam  subsequuntur  deliria,  et  mors  repentina.55 

i^'3  atlamito  non  .Io;  ^ibS9D90 

Ad  hoc  quoque  cavendum  est,  ne  remissione 

doloris,  quae  aliquando  accidit  post  secundam  vel 

tertiam  diem  morbi,  decipiamur.  Plerumque  fal¬ 
lax  est,  et  febris  dolorque  viribus  auctis  cite  rede¬ 
unt. 

df£f fs*  raiifinwrc a 

Fausti  eventus  signa  mihi  liceat  etiam  in  ver¬ 
bis  ejusdem  auctoris  dare. 

“  Quamvis  diarrhoea  saepe  malum  praesagiat, 
interdum  tamen  boni  aliquid  exinde  sperare  licet, 
et  quidem,  si  una  dolor  et  tensio  vehemens/  abdo¬ 
minis  minuitur,  anxietas  levior,  respiratio  liberior, 
vires  elatiores,  imprimis  autem  pulsus,  rarior,  tar¬ 
dior  et  moderatior,  vultusque  serenior,  redditur. 
Boni  quid  sperare  licet,  si  lochia  rite  fluunt,  aut 
si  suppressa  redeunt,  si  lac  vel  non  evanescit  vel 
rursus  apparet,  si  lingua  humida,  mollis,  rubra, 
aegra  mentis  est  compos,  urinae  naturali  lege  ex¬ 
cernuntur,  et  sedimentum  flavescens  ad  fundum 

JF  <rt  I  «  *  T 

vasis  mittunt.” 

-.■jr£oa8pmu->  tr  iti  i/sdir  abiti.  <nh?.6  ,  vm:  aicuma 

Transimus  nunc  ad  methodum  hoc  morbum 
medendi,  et  non  difficile  est  credere,  ut,  ubi  me- 

45  v  it  ¥  Mi 

dici  omnibus  in  aliis  rebus  adeo  dissentiebant, 
magna  discordia  esset  in  hac.  Nonnulli  omnem 

spem  posuerunt  remediis  in  antiplilogisticis  vel 
debilitantibus,  in  tonicis  alii,  et  alii  in  antispas- 
modicis.  Nonnulli  missionem  sanguinis  e  bra- 
cbio  praecipue  laudabant ;  nonnulli  sanguinis  mis¬ 
sionem  per  hirudines  abdomini  admotas;  alii  pur¬ 
gativa,  alii  emetica.  Et  argumentum  satis  bonum 
contra  naturam  febris  specialem  oritur,  quando 
omnia  haec  remedia,  uno  vel  altero  tempore  plus 
minusve  prospere  evenerint. 

Mihi  liceat  nunc  aliqua  dicere  de  methodo 
usitatissimo  curationis  in  Febre  Puerperali  apud 
hodiernos. 

•  --iftq  ;H  1 •  III  JltiB  ,,  i  UVf *  *r)  && 

Hoc  in  morbo,  ut  in  multis  aliis,  remedium  ef¬ 
ficacis  simum  et  utilissimum  quod  medicis  praebea¬ 
tur,  sine  dubio  sanguinis  missio  est.  Modus  op¬ 
timus  sanguinem  abstrahendi  nequaquam  tam 
bene  olim  intelligebatur  ut  apud  hodiernos. 
Leake  *  sanguinis  missionem  ad  febrem  puer¬ 
peralem  medendam  strenue  laudabat,  sed  existi¬ 
mabat,  ut  sanguis  missus  duas  detractiones  ad 

~  .  *  ?"  f  f  -  -  -t'  -  '  {  * 

*  Leake  “  On  Puerperal  Fever.” 

quindecim  vel  sexdecim  uncias  singulas  nullo 
modo  excederet.  .  Gordqn*  omnem  salutis  fi¬ 
dem  eodem  in  remedio  posuit,  sed  sanguinis  mis¬ 
sione,  felice  eventu,  multo  magis  audaciter  uteba¬ 
tur.  Armstrong  tamen  et  Hey  missionem 
sanguinis  ultimum  ad  gradum  protulisse  viden¬ 
tur.  Armstrong  inquit,  solam  salutis  spem  in 
remediis  poni  quae  inter  primas  morbi  horas  utun¬ 
tur.  Remedia  tarda  et  inania  itaque  sub  initio 
morbi,  saepe  inter  salutem  mortemque  aegrae  omne 
discrimen  faciunt.  Illef,  recte  puto,  existimat 
initium  omnium  febrium  stadium  esse  inflamma- 

s  V  x.:  .^»  <  f  ■  -  •  '■  '■»  -r-‘  -  —  ‘v  ~r-  '■  w  ■  .v 

tionis.  Spatium  temporis  quod  hoc  durat  variis 
in  exemplis  multum  variat,  sed  in  febre  quae  par¬ 
tum  sequitur  est  plerumque  admodum  breve. 
Sub  initio  et  totum  per  cursum  morbi  summa  de¬ 
bilitas  adest,  sed  stadio  ineunte  debilitas  est  ficta, 
et  hinc  remediorum  potentissimorum  usum  non 
prohibet ;  sed  versus  finem  vera  fit,  maximamque 
dein  curam  postulat.  Lex  bona  est,  quam  hoc  et 

o  .  ir  >  9'  j  ;.r  „  .  ,  \  ..  _  3.  .  ...  /■».  «w  0*9*»^  - 

*  Gordon  “  On  the  Epidemical  Puerpcral  Fever 
of  Aberdeen.” 

*f*  Armstrong  <(  On  Typhus  Fever.” 

in  omne  simili  morbo  debemus  sequi,  alacritate 
maxima  omnibus  que  viribus  morbum  primo  in 
stadio  aggredere  ;  tunc  vim  remediorum  gradatim 
diminuere,  et  medicamenta  mitia  et  lenia  ad  ulti¬ 
mum  reservare.  Debilitatis  itaque  species  non 
sub  initio  a  remediis  efficacissimis  nos  prohibere 
debet,  nam  plerumque  pro  debilitate  aperta  est 
inflammationis  internae  vis  et  periculum.  Ad  mor¬ 
bum  efficaciter  coercendum,  sanguinem  sub  initio 
libere  et  audaci  ter  mittere  debemus,  et  plerumque 
post  opportunum  ejus  usum  invenietur,  ut  aeger 
non  perdere  sed  vires  acquirere  videatur.  Quan¬ 
titas  sanguinis  quae  abstrahi  debet,  nullis  limiti¬ 
bus  fixis  potest  circumscribi.  Ex  violentia  et 
stadio  morbi,  ex  habitu  corporis,  partu  antece¬ 
dente,  arteriarum  pulsu,  multisque  aliis  rebus  quae 
apud  unam  quem  que  mulierem  differunt,  hoc  ma¬ 
nifeste  pendet.  Notare  bonum  est  tamen,  ut 
sanguis  ex  foramine  magno  et  libero  abstrahere¬ 
tur,  et  ut  animus  medici,  in  hoc  omnibusque  pe¬ 
riculi  magni  exemplis,  dari  debet,  non  ad  sangui¬ 
nem  perditam,  sed  ad  effectus  missione  sangui¬ 
nis  productos.  Semper  sanguis  emitti  debet,  do¬ 
nec  totius  corporis  excitatio  et  inflammatio  abdo- 

ininalis  subigantur ;  et  hoc  quantitatem  quae  mul¬ 
tum  variat  varias  apud  foeminas  postulare  inve¬ 
nietur.  Interdum  una  sanguinis  missio  oppor¬ 
tuna  et  libera  satis  sit>  sed  inflammationis  sig¬ 
norum  minimum  incrementum  debemus  sedulo 
custodire,  ut  sanguinis  abs tractio  bis  vel  ter  ite¬ 
retur.  Quando  sanguis  sub  initio  missa  est,  vi- 
ginti  vel  triginta  unciae  satis  sint,  sed  octoginta 
unciae  interdum  abstractae  sunt,  antequam  vis  in¬ 
flammationis  potuit  omnino  subigi. 

Hae  sunt  de  hac  re  opiniones  Doctoris  Arm- 
strong,  et  cum  illo  Denman,  Leake,  Gor- 
don,  Hey,  De  la  Hoche,  Legouais,  et  fere 
omnes  hodierni,  plerumque  consentiunt. 

-  i  f  *  i  ^  ^ 

Nonnulli  tamen  crediderunt  sanguinis  missio¬ 
nem  esse  hoc  in  morbo  nocivam,  et  inter  hos  J.  P. 
Franck,  Viennae,  medicus  eximius.  In  Opus¬ 
culorum  Medicorum  Delectu #,  Franck  affir¬ 
mat,  mulierem  post  partum,  eodem  modo  quo  vul- 
neratam,  considerari  et  tractari  debere.  Prostra¬ 
tio  virium  ex  partu  antecedente,  sanguis  jampri- 

dem  perditus,  viscerum  chylopoeticorum  conditio, 
multaque  alia,  videntur  illi  sanguinis  missioni 
Febre  in  Puerperali  obstare. 

Professor  celeberrimus  quoque  Artis  Obste¬ 
tricae  in  Edinburgenae  Universitate,  oppugnator 
est  strenuus  sanguinis  missionis  in  eodem  morbo. 
In  Peritonite  Puerperali  magnam  ejus  utilitatem 
non  negat ;  sed  hunc  morbum  Febremque  Puer¬ 
peralem  distingui  debere,  strenue  urget.  Lochia 
nunquam  abesse  in  Febre  Puerperali,  et,  quando 
non  adsint,  morbum  non  ex  hac  febre,  sed  ex  pe¬ 
ritonaei  inflammatione  constare,  affirmat.  Lochiis 
fluentibus,  consequentias  nocivas  sanguinis  mis¬ 
sionem  sequi,  et  aegram  citius  quam  per  morbum 
ipsum  perdi,  semper  invenit.  De  hac  re  non  est 
mihi  dijudicare.  Professoris  nostri  auctoritas  rec¬ 
tissime  summa  est,  sed  omnes  fere  hujus  aetatis 
auctores  ei  dissentiunt,  duosque  inter  morbos  nul¬ 
lum  discrimen  agnoscunt.  Cum  illo  scriptores 
multi  aetatis  postremi,  ut  Walshe,  Hulme, 
Doulcet,  White,  et  J.  et  Jos.  Clarke,  om¬ 
nes  venaesectionem  prohibent.  Felices  tamen 
eventos  qui  abstractionem  sanguinis  liberam  ac 


DE  FEBRE  PUERPERALI. 


21 


tempestivam  plerumque  comitantur,  ut  respon¬ 
sum  satis  bonum  ad  omnes  hos  auctores  cogimur 
respicere. 

Cum  sanguinis  missione  e  brachio,  hirudines 
abdomini  admotas,  praecipue  cum  dolor  vehemens 
sit,  sunt  saepe  utilissimae.  Eorum  potestas  dolo¬ 
rem  et  vim  celeritatemque  pulsus  diminuendi, 
quantitate  sanguinis  amissa  saepe  non  potest  ex¬ 
plicari. 

11  r  murptusn 

Scriptores  quidam  Gallici  vaginae  venisque  hae- 
morrhoidalibus  hirudinum  applicationem  ad  flux¬ 
um  lochiorum  revocandum  hortantur.  Alii  loco 
sanguinis  missionis  e  brachio,  ipso  ab  morbi  ini¬ 
tio,  iis  utuntur.  Hunc  modum  sanguinem  ab¬ 
strahendi  adhibent,  quia  proximitatem  loci  ubi 
hirudines  applicantur  morbum  promptius  inhi¬ 
bere  existimant.  Quinquaginta  vel  octoginta  ab¬ 
domini  imponuntur,  fomentisque  calidis  fluxus 
sanguinis  sustentatur.  Utiliores  sunt  tamen  ut 
auxilia  ad  sanguinis  missionem  e  brachio,  et  quan¬ 
do  a  tempore  amisso  vel  aliis  causis  hac  dubita¬ 
mus  uti. 

Modum  sanguinem  mittendi  hoc  in  morbo 
nunc  tractavi.  Non  remedium  universale  est, 
quo  ad  omnia  tempora  et  in  omnibus  exemplis 
uti  licet ;  sed  antequam  effectus  bonos  qui  usum 
ejus  idoneum  plerumque  sequuntur  possumus  cer¬ 
te  obtinere,  multarum  rerum  necesse  est  rationem 
habere.  Quantum  ejus  vis  morbum  depellendi 
ex  tempore  quo  sanguis  abstrahitur,  et  ex  quan¬ 
titate  tunc  ablata  pendeat,  paulo  ante  observavi. 

Ad  hoc  res  sunt  aliae  quas  interdum  notare  ne- 

/ 

cesse  est,  antequam  eum  emittere  progrediamur. 
Omnium  remediorum  eventus  felices  non  magis 
natura  ex  eorum  propria,  quam  corporis  condi¬ 
tione  quando  adhibeantur,  pendent.  Remedio 
itaque  eodem,  consequentias  maxime  diversae,  se¬ 
cundum  mutationes  in  corporis  conditione,  ejus 
usum  sequentur.  Hoc,  jam  notatum  est,  apud 
eandem  foeminam  diversis  in  stadiis  morbi,  mira¬ 
bile  monstratur.  Apud  diversas  foeminas,  in  eo¬ 
dem  morbi  stadio,  vix  minus  mirabile  ostenditur. 
Nonnunquam  aegrae  debilitas  ipso  sub  initio  adeo 
magna  est,  ut  periculum  majus  sit  missione  san¬ 
guinis  utcunque  parva,  ejus  vires  omnino  op¬ 
primi,  quam  inflammationis  febrisque  ipsius  cur- 


DE  FEBRE  PUERPERALI. 


23 


su  non  inhibito.  Interdum  apud  pauperas  hoc 
oriri  videtur  ex  aere  impuro,  diaeta  innutriente, 
inopia,  sordibus,  labore  gravi,  aliisque  causis  de¬ 
bilitantibus.  Omnibus  in  gradibus  ex  plurima 
sanguinis  jactura  antecedente,  a  haemorrhagia  ute¬ 
rina,  interdum  invenitur.  Et  mirum  est,  ut  in 
hac  aliisque  inflammationibus,  eadem  sanguinis 
quantitas,  quae  post  signa  inflammatoria  detracta, 
eorum  progressum  inhibuisset,  perdita  ante  eo¬ 
rum  occursum,  nullam  fere  vim  morbi  accessum 
impedire  haberet.  Valetudinarium  aegris  stipa¬ 
tum,  hujus  debilitatis  exitiosae  causa  esse  praepotens 
saepe  invenitur.  Habitus  corporis  valde  debilis, 
et  varii  acuti  et  chronici  morbi  ante  febris  occur¬ 
sum  invadentes,  similem  debilitatem  nonnunquam 
inveniuntur  inducere.  In  exemplis  talibus  san¬ 
guinis  abs tractione,  quanquam  sit  sola  via  pro¬ 
gressum  morbi  morari,  saepe  non  audemus  uti,  et 
remediis  mitioribus,  viribusque  naturae  necesse  est 
aegram  relinqui.  In  iis  spes  major,  quamlibet  par¬ 
va  sit,  quam  in  sanguinis  missione  est.  Saepe 
evenire  tamen  potest,  ut,  quum  sanguinis  abstrac- 
tio  ad  quantitatem  supradictam  nullo  modo  liceat, 
eam  parcius  emittere  pro  debilitate  aegrae  multum 

valeat.  Sed,  quum  timor  immodicus  saepe  nocivus 
est,  magna  tamen  circumspectio  hic  postulatur ; 
nam  saepe  magis  proni  simus  parvas  vires  quae  ae¬ 
grae  remaneant  perdere,  quam  cursum  morbi  in- 
„  hibere. 

Quamvis  tamen  spes  praecipua  abstractione  in 
sanguinis  ponenda  est,  nunquam  ad  ullum  unum 
remedium  vel  genus  remediorum  quodcunque  nos 
cohibere  debemus. 

$180? '  /i  i  >■■<  \  •  '• '  •* **;• ?  v :  •  viSs  \['y  ,y  ^  .j1' r  I*j  0 1  JJj 3,fl i 1  f  ttOQ  h- 'i 4. 

Sunt  multa  hoc  in  morbo  et  utilissima  auxilia, 
inter  quae  purgantia  fortiora  sunt  fortasse,  sub 
initio  saltem,  optima.  Versus  finem  gravidita¬ 
tis  et  post  partum  accumulatio  faecum  magna  in 
colo  et  recto  supervenit,  quae  et  originem  non  raro 
dat  multis  malis,  morbosque  quando  orti  sint 
multum  exasperat. 

Hanc  fontem  irritationis  in  ipsa  morbi  sede 
omnino  amovere,  et  ex  tunica  intestinorum  mu¬ 
cosa,  cui  inflammatio  in  peritonite  nunquam  ex¬ 
tendit,  fluxum  lenem  sustinere,  apud  hodiernos 
sub  morbi  initio  esse  maximi  momenti  existiman- 

tur.  Purgantia  tamen  quibus  medici  utuntur, 
dosesque  ad  quas  adhibentur,  multum  vari¬ 
ant.  Chaussier,  secundum  Legouais,  nulla 
nisi  mitissima  comprobat.  Olea  ricini  et  amyg¬ 
dalae,  cum  syrupis  laxantiis  dat,  donec  solva¬ 
tur  alvus.  Haec  plerumque  efficacia  invenit  diar¬ 
rhoeam  mitem  sustinere.  Si  non,  medicamenta 
fortiora  tunc  adhibeantur.  Gordon  et  Hey 
Pulverem  Jalapae  ad  semidrachmam,  cum  Sub- 
muriatem  Hydrargyri  ad  tria  vel  quatuor  gra¬ 
na  conjunctum,  et  postea  sellas  medias  in  dosis 
iteratis  ad  alvi  solutionem  sustinendam,  commen¬ 
dant.  Sed  Armstrong  hoc  et  in  similibus 
morbis,  multo  liberius  audaciusque  omnibus  fere 
medicis  vel  inter  hodiernos  vel  anticos,  purgan- 
tiis  utitur.  En  em  a  copiosum  potensque  plerum¬ 
que  antecedere  facit,  deinde  Submuriatem  Hy¬ 
drargyri  ad  scrupulum  vel  semidrachmam  Sul- 
phate  Magnesise  post  aliquod  tempus  vel  Oleo 
Ricini  secutum,  magna  cum  copia  potuum  diluen¬ 
tium  et  demulcentium  dat.  Dejectiones  plenas 
quinque  vel  sex  in  dies  comparandas  sunt,  et  pur¬ 
gantia  ante  tertiam  vel  quartam  diem  non  re¬ 
mitti  debent.  Optimi  effectus  sequi  dicuntur  ; 

dolor  nempe  et  tensio  abdomen  relinquere,  pulsus 
tardior,  cutis  humida,  lingua  nitida,  respiratio  fa¬ 
cilis,  dejectionesque  naturales,  fieri.  Multis  hic 
modus  nimium  audax  apparet,  sed  recordari  de¬ 
bemus  vim  remediorum  apud  aegros  et  sanos  mul¬ 
tum  differre,  et  animum  non  ad  medicamento¬ 
rum  quantitatis  fixae  dandum,  sed  ad  finis  propo¬ 
siti  consequendum,  dirigi  debere.  Quum  morbus 
paucos  per  dies  perstiterit,  laxativa  mitia,  quae 
alvum  apertam  teneant,  sine  debilitatis  incre¬ 
mento  quae  tunc  revera  adest,  solummodo  utenda 
sunt. 

Emetica  interdum  hoc  in  morbo  utuntur,  et 
nonnulli  omnem  salutis  spem  his  in  remediis  olim 
ponebant.  Doulcet  primo  bonos  eorum  effec¬ 
tus  sub  initio  Febris  Puerperalis  casu  observavit, 
et  postea  iis  felice  cum  eventu  late  utebatur. 
Quindecim  grana  ipecacuanhae  per  diem  in  do- 
sis  divisis  ter  vel  quater  solebat  dare,  et  circa  diem 
septimum  vel  octavum  catharticum  lene  saepe 
iteratum;  et  ducentas  mulieres,  inter  epidemi¬ 
cum  vehemens  in  quatuor  mensibus  hoc  modo 
conservatas  esse,  affirmat.  Verisimile  est  tamen, 

ut  effectus  bonos,  quos  ad  emetica  Doulcet  re¬ 
fert,  ad  purgantia  et  ad  effectos  catharticos  emeti¬ 
corum  revera  debebantur.  Post  missionem  san¬ 
guinis  copiosam  et  purgantia  activa,  emetica  raro 
necessaria  sunt;  sed  cum  vomitus  adest  liquoris 
biliosi  larga  et  frequens,  emetica  mitiora  sunt 
semper  utilia. 

Contra  magnam  ventriculi  irritationem,  quan¬ 
do  adsit,  optima  fortasse  et  certissima  remedia 
sunt  missio  sanguinis,  opium  vel  in  pilulae  forma, 
vel  emplastri  ad  regionem  epigastricam,  haustus 
salini  effervescentes,  purgantia  et  balneum  tepi¬ 
dum.  Emetica  in  parvis  dosibus  et  diaphoretica 
interdum  bona  sunt,  sanguinem  versus  cutem  ver¬ 
tere.  Vesicatoria  etiam  in  primo  stadio  morbi 
saepe  applicantur,  sed  versus  finem  semper  nodva 
sunt.  Quando  dolor  abdominis  vehemens  fit,  fo¬ 
mentationes  calidae  per  pannas  laneas,  aqua  calida, 
vel  papaveri  somniferi  decocto,  vel  interdum  oleo 
terebinthinae  madefactas,  emplastrum  meloes  vesi- 
catorium,  vi  inflammationis  aliquanto  subacta,  aut 
rubefacientia  adhibenda  sunt.  Hoc  consilio  quo¬ 
que  cataplasmata  emollientia,  clysteres  emoliien- 

tes,  et  injectio  in  uterum  aquas  calidae,  sunt  saepe 
utiles.  Quando  cutis  calida  et  arida  est,  et  pulsus 
durus  et  validus,  affusiones  aquae  frigidae  caute  ad¬ 
hibeantur;  sed  nisi  vim  et  celeritatem  pulsus  dimi¬ 
nuunt,  irritationem  nervosam  leniunt,  et  somnum 
et  diaphoresin  copiosam  totum  per  corpus  indu¬ 
cunt,  eorum  usus  est  statim  praetermittendus. 
Balneum  calidum  etiam  interdum  laudatum  est, 
et  sine  dubio  quibusdam  in  exemplis  irritationem 
lenit  et  ad  somnum  disponit ;  sed,  ex  debilitate 
quae  sequitur,  raro  utile  est.  Versus  finem  morbi, 
diarrhoea  saepe  oritur.  Quando  lenis,  non  magni 
momenti  est,  sed  si  immodica  fiat,  astringendis 
et  opio  cohiberi  potest.  Post  sanguinis  missio¬ 
nem  et  purganda,  et  vim  inflammationis  aliquan¬ 
to  subactam,  narcotica  et  praecipue  opium,  ad  irri¬ 
tabilitatem  diminuendam,  dolorem  mitigandum, 
et  somnum  inducendum,  interdum  recte  dantur. 
Quando  febris  valde  acerba  fit,  cinchona  acidis 
mineralibus  conjuncta  interdum  commendata  est, 
sed  raro  efficax  fuisse  videtur.  Aliis  remediis,  ut 
cursus  morbi  postulare  appareat,  necesse  sit  uti, 
sed  haec  sunt  praecipua  quae  contra  Febrem  Puer¬ 
peralem  hodiernis  adhibentur. 

Diaeta  sub  initio  morbi  rigide  antiphlogistica 
esse  debet,  sed  versus  finem  cibi  magis  nutrientis 
et  cerevisise  usus  modicus  praebeatur. 

Morbo  progrediente,  methodum  medendi  quae 
sub  initio  solam  salutis  spem  praebuisset  minus 
minusque  sequi  possumus,  et  demum  ejus  usum 
ad  exitium  certum  ducit.  Nunquam  obliviscen¬ 
dum  est,  ut  dum,  pro  morbi  acerbitate,  ita  ple¬ 
rumque  sit  evacuationum  plenarum  necessitas, 
quum  morbus  extra  fines  quasdam  progressa  sit, 
tam  caute  augendum  est  ut  antea  audaciter. 
Post  paucas  primas  horas  saepe  difficillime  fit  sta¬ 
tuere,  quum  missione  sanguinis  tute  apteque  me¬ 
dicus  utatur.  Quum  abdomen  tumere  incipiat, 
et  intestina  aere  impleri,  quum  proclivitas  ad 
nauseam  ac  vomitum  notabilis,  quum  velocitas 
pulsus  immodica,  calor  urens  cutis,  oris  formae 
mutatio,  multis  cum  aliis  signis  adsunt,  quae  ad¬ 
ventum  secundi  stadii  notant,  non  audemus  am¬ 
plius  huic  curationi  recurrere.  Missio  sanguinis 
plena,  stadio  in  ultimo,  morti  sine  dubio  aegram 
daret.  Tunc  hirudinibus  solummodo,  aliisque 
remediis  mitioribus  supradictis,  caute  licet  uti. 

Antequam  hunc  tentamen  ad  finem  per¬ 
ducam,  liceat  mihi  pauca  dicere  de  remediis 
prophylacticis  in  Febre  Puerperali.  Si  primi 
morborum  accessus  distingui  vel  praevideri  possent, 
quantopere  vita  hominis  plerumque  produceretur. 
Ars  medendi  maximam  potestatem  tenet  sub  ipso 
initio  morborum,  et  pro  eorum  vi  progrediente 
semper  diminuit.  Hinc  saepe  accidit,  ut  vita 
quae  facile  servata  esset,  si  aegro  medicus  citius 
adfuisset,  vehementiae  morbi  succumbit,  qui  nullis 
viribus  humanis  impediri  potest. 

Haec  observatio  Febri  Puerperali  optime  ap¬ 
plicat,  nam  quum  pauci  morbi  magis  lethales  sint 
quando  oriuntur,  nullius  potest  ortus  curis  tem¬ 
pestivis  magis  facile  prohiberi.  Arcta  attentio 
ad  viscerum  chylopoeticorum  conditionem  ante  et 
post  partum,  ad  diaetam,  ad  circuitum  aeris  libe¬ 
rum,  ad  omnia  quae  munditiem  et  commoditatem 
aegrae  possunt  promovere,  et  abstractio  omnium 
quae  eam  possunt  anxiam  vel  irritatam  vel  depres¬ 
sam  reddere,  sunt  praecipua  ad  hanc  finem  obti¬ 
nendam  necessaria.  Si  medici  puerperas  post 
partum  crebro  visitarent,  et  conditionem  pulsus, 

linguse,  ventriculi,  intestinorum  et  cutis  arcte  ob¬ 
servarent,  accessus  occultissimos  Febris  Puerpe¬ 
ralis  plerumque  percipere,  eamque  ipso  sub  initio 
facile  subigere  possent. 

